# 16. marts

**16. marts** ir gada 75. diena pēc Gregora kalendāra (76. diena garajā gadā). Līdz gada beigām ir atlikušas 290 dienas.

## Vārda dienas

Guntars, Guntis, Guntris

## Notikumi

* 1521. gads — Filipīnās pirmo reizi ieradās eiropieši — Fernāna Magelāna vadītā portugāļu ekspedīcija.
* 1841. gads — izveidota Jukatanas Republika.
* 1920. gads — Antante oficiāli paziņoja, ka okupēta Osmaņu impērijas galvaspilsēta Konstantinopole; osmaņu sultāns Mehmeds VI apstiprināja jaunu valdību lielvezīra Damata Ferida pašā vadībā.
* 1942. gads — pirmais vācu raķetes V-2 izmēģinājums, raķete eksplodēja netālu no starta laukuma.
* 1945. gads:
	+ Otrais pasaules karš: Ivodzimas kaujas beigas, lai gan vēl palika daži nelieli japāņu pretestības rajoni.
	+ Otrais pasaules karš: Vircburgā, Vācijā, tikai 20 minūšu ilgā britu aviācijas uzlidojumā tika sagrauti 90% ēku un nogalināti 5000 cilvēki.
* 1969. gads — Venecuēlas aviokompānijas *Venezuelan Airlines* lidmašīnas DC-9 katastrofā pie Marakaibo gāja bojā 155 cilvēki.
* 2005. gads — Izraēla oficiāli Palestīnai atdeva kontroli pār pilsētu Jēriku.
* 2014. gads — Krimas aneksija: starptautiski neatzītā referendumā Krimas iedzīvotāji nobalso par pievienošanos Krievijai.
* 2023. gads — Moldovas parlaments apstiprināja likumprojektu par jēdziena "moldāvu valoda" aizstāšanu ar "rumāņu valoda" visos oficiālajos dokumentos.

## Dzimuši

* 1665. gads — Džuzepe Marija Krespi (*Giuseppe Maria Crespi*), itāliešu gleznotājs (miris 1747. gadā)
* 1751. gads — Džeimss Medisons (*James Madison*), ASV prezidents (miris 1836. gadā)
* 1789. gads — Georgs Simons Oms (*Georg Simon Ohm*), vācu fiziķis (miris 1854. gadā)
* 1820. gads — Viktors Emanuels II (*Vittorio Emanuele II*), Itālijas karalis (miris 1878. gadā)
* 1859. gads (j.s., pēc v.s. 4. martā) — Aleksandrs Popovs (*Александр Попов*), krievu fiziķis (miris 1906. gadā)
* 1865. gads — Aspazija, latviešu dzejniece (mirusi 1943. gadā)
* 1871. gads — Franss Reišels (*Frantz Reichel*), franču sporta administrators, sportists un žurnālists (miris 1932. gadā)
* 1884. gads — Aleksandrs Beļajevs (*Александр Беляев*), krievu rakstnieks (miris 1942. gadā)
* 1911. gads — Jozefs Mengele (*Josef Mengele*), vācu ārsts (miris 1979. gadā)
* 1920. gads — Traudla Junge (*Traudl Junge*), Hitlera sekretāre (mirusi 2002. gadā)
* 1932. gads — Volters Kaningems (*Walter Cunningham*), ASV kosmonauts (miris 2023. gadā)
* 1936. gads — Telma Hopkinsa (*Thelma Hopkins*), Ziemeļīrijas vieglatlēte (mirusi 2025. gadā)
* 1941. gads — Bernardo Bertoluči (*Bernardo Bertolucci*), itāliešu režisors (miris 2018. gadā)
* 1943. gads — Kārlis Strēlis, latviešu basketbolists un politiķis (miris 2023. gadā)
* 1949. gads — Viktors Garbers (*Victor Garber*), Kanādas aktieris
* 1953. gads:
	+ Izabella Ipēra (*Isabelle Huppert*), franču aktrise
	+ Ričards Stalmans (*Richard Stallman*), ASV programmētājs
* 1963. gads — Didzis Sedlenieks, latviešu žurnālists un rakstnieks (miris 2020. gadā)
* 1966. gads — Dens Cjiņmins (邓清明, *Dèng Qīngmíng*), Ķīnas kosmonauts
* 1967. gads:
	+ Lorēna Greiema (*Lauren Graham*), amerikāņu aktrise
	+ Aleksandrs Kerčs, ukraiņu izcelsmes Latvijas hokejists
* 1972. gads — Uldis Augulis, latviešu politiķis
* 1980. gads — Marts Kristiāns Kalniņš, latviešu dziedātājs
* 1989. gads:
	+ Gabriels Atāls (*Gabriel Attal*), franču politiķis
	+ *Eartheater*, amerikāņu multiinstrumentāliste, komponiste un vokāliste

## Miruši

* 37. gads — Tiberijs (*Tiberius*), 2. Romas imperators (dzimis 42. gadā p.m.ē)
* 455. gads — Valentiniāns III (*Placidius Valentinianus*), Romas imperators (dzimis 419. gadā)
* 1736. gads — Džovanni Batista Pergolēzi (*Giovanni Battista Pergolesi*), itāļu komponists (dzimis 1710. gadā)
* 1889. gads — Ernsts Tempels (*Ernst Tempel*), vācu astronoms (dzimis 1821. gadā)
* 1899. gads — Otniēls Čārlzs Māršs (*Othniel Charles Marsh*), amerikāņu paleontologs (dzimis 1831. gadā)
* 1927. gads — Viljams Eksšovs (*William Exshaw*), britu burātājs (dzimis 1866. gadā)
* 1935. gads — Ārons Nimcovičs (*Aaron Nimzowitsch*), Latvijā dzimis šahists (dzimis 1886. gadā)
* 1936. gads — Dace Akmentiņa, latviešu aktrise (dzimusi 1858. gadā)
* 1940. gads — Selma Lāgerlēva (*Selma Ottilia Lovisa Lagerlöf*), zviedru rakstniece (dzimusi 1858. gadā)
* 1942. gads — Augusts fon Gēdrihs (*August von Gödrich*), vācu riteņbraucējs (dzimis 1859. gadā)
* 1979. gads — Lusjēns Demanē (*Lucien Démanet*), franču vingrotājs (dzimis 1874. gadā)
* 1996. gads — Čārlijs Barnets (*Charlie Barnett*), ASV aktieris (dzimis 1954. gadā)
* 2004. gads — Marija Simma (*Maria Simma*), austriešu mistiķe (dzimusi 1915. gadā)
* 2005. gads:
	+ Tods Bells (*Todd Bell*), ASV futbolists (dzimis 1958. gadā)
	+ Aigars Jirgens, latviešu politiķis (dzimis 1960. gadā)
* 2020. gads — Kaspars Lācis, latviešu sporta žurnālists (dzimis 1978. gadā)
* 2022. gads — Dzintars Jaundžeikars, latviešu lauksaimnieks, uzņēmējs un politiķis (dzimis 1956. gadā)
* 2025. gads — Tomāšs Kloučeks (*Tomáš Klouček*), čehu hokejists (dzimis 1980. gadā)

## Brīvdienas un piemiņas dienas

* Latviešu leģiona piemiņas diena (Latvija; kopš 1952. gada Daugavas Vanagu dibināta, 1998.—1999. gadā bija oficiāla piemiņas diena Latvijā, 2000. gadā atcelta).

## Atsauces